ຂ່າວສານ
ທ່ານປະທານປະເທດ ຫວຽດນາມ ຫງວຽນຊວັນຟຸກ ເດີນທາງໄປຢ້ຽມຢາມ ສະຫະພັນ ສະວິດ ຢ່າງເປັນທາງການ
ວັນທີ 25 ພະຈິກ, ທ່ານປະທານປະເທດ ຫວຽດນາມ ຫງວຽນຊວັນຟຸກ ພ້ອມດ້ວຍ ພັນລະຍາ ແລະ ຄະນະຜູ້ແທນຂັ້ນສູງ ຫວຽດນາມ ໄດ້ອອກຈາກ ຮ່າໂນ້ຍ, ເດີນທາງໄປຢ້ຽມຢາມ ສະຫະພັນ ສະວິດ ແລະ ສະຫະພັນ ລັດເຊຍ ຢ່າງເປັນທາງການ ລະຫວ່າງວັນທີ 25 ພະຈິກ ຫາ ວັນທີ 2 ທັນວາ ປີ 2021. ການຢ້ຽມຢາມແມ່ນປະຕິບັດຕາມຄຳເຊີນຂອງທ່ານປະທານາທິບໍດີ ສະຫະພັນ ສະວິດ Guy Parmelin ແລະ ທ່ານປະທານາທິບໍດີ ສະຫະພັນ ລັດເຊຍ Vladimir Putin. ການຢ້ຽມຢາມໄດ້ດຳເນີນກົງກັບໂອກາດ ຫວຽດນາມ ແລະ ສະວິດ ສະເຫຼີມສະຫຼອງ ວັນສ້າງຕັ້ງສາຍພົວພັນການທູດ ລະຫວ່າງ 2 ປະເທດຄົບຮອບ 50 ປີ (1971 – 2021). ນີ້ກໍແມ່ນການຢ້ຽມຢາມ ເອີຣົບ ຢ່າງເປັນທາງການຄັ້ງທຳອິດ ໃນຖານະຕຳແໜ່ງໃໝ່ຂອງທ່ານປະທານປະເທດ ຫວຽດນາມ ຫງວຽນຊວັນຟຸກ.ການຢ້ຽມຢາມ ສະຫະພັນ ສະວິດ ຢ່າງເປັນທາງການຄັ້ງນີ້ ຂອງທ່ານປະທານປະເທດ ຫງວຽນຊວັນຟຸກ ສືບຕໍ່ໄດ້ຢັ້ງຢືນແນວທາງການຕ່າງປະເທດໂດຍກອງປະຊຸມໃຫຍ່ທົວປະເທດຄັ້ງທີ XIII ຂອງພັກ ວາງອອກແມ່ນ ເອກະລາດ, ເປັນເຈົ້າຕົນເອງ, ຫັນການພົວພັນການທາງການທູດ ເປັນຫຼາຍຮູບ, ຫຼາຍແບບ, ຫຼາຍຝ່າຍ, ສືບຕໍ່ເຮັດໃຫ້ບັນດາການພົວພັນ 2 ຝ່າຍ ເຂົ້າສູ່ລວງເລິກ, ພ້ອມທັງສ້າງທ່ວງທ່າສະຫຼັບກັນ ຕ່າງຝ່າຍຕ່າງມີຜົນປະໂຫຍດ, ເພີ່ມເຕີມຄວາມໄວ້ເນື້ອເຊື່ອໃຈ; ຍົກລະດັບການພົວພັນທາງການທູດ ຫຼາຍຝ່າຍ, ເປັນເຈົ້າການເຂົ້າຮ່ວມ, ປະກອບສ່ວນຢ່າງຕັ້ງໜ້າ, ຍົກສູງບົດບາດຂອງ ຫວຽດນາມ ໃນບັນດາລະບອບລະບຽບການຫຼາຍຝ່າຍ.
(ແຫຼ່ງຄັດຈາກ VOV)